બારડોલી નગરપાલિકામાં કારોબારી સમિતિના અધ્યક્ષ પદ માટેનું કોકડું વધુ ગૂંચવાય તેવી સંભાવના છે. એક તરફ મોવડીમંડળના મહત્વના હોદ્દેદારો ઉદેસિંગ સેંગરને કારોબારી ચેરમેન પદે ચાલુ રહે તેવી તરફેણ કરી રહ્યા છે તો બીજી તરફ કેટલાક નગરસેવકો ઉદેસિંગ સેંગરથી નારાજ ચાલી રહ્યા છે. ઉદેસિંગ સેંગરને ફરીથી ચેરમેન બનાવાય તો નારાજ સભ્યોએ બળવો કરવાની તૈયારી કરી લીધી છે અને આ માટે તમામ નારાજ સભ્યો કોંગ્રેસ પક્ષના સંપર્કમાં હોવાનું પણ સૂત્રો પાસેથી માહિતી મળી રહી છે. ત્યારે બારડોલી નગર પાલિકાનું રાજકારણ આગામી દિવસોમાં વધુ ગરમાય શકે છે.